Eric Scerri
Eric R. Scerri (sündinud 1953 Maltal) on Malta päritolu Ameerika Ühendriikide keemik ja teadusfilosoof. Ta on lektor California Ülikoolis Los Angeleses ning rahvusvahelise keemiahariduse, keemia ajaloo ja filosoofia ajakirja Foundations of Chemistry asutaja ja peatoimetaja. Scerri on kirjutanud ohtralt keemiliste elementide perioodilisussüsteemi ajaloost ja filosoofilistest aspektidest. 2014. aastal esines ta PBSi dokumentaalfilmis "The Mystery of Matter".